Folati, znani tudi kot skupina vitaminov B9, so eni izmed pomembnejših hranil in vodotopnih vitaminov, ki so za človeški organizem izjemno pomembni – ključni so predvsem za rast in presnovo celic. V prehrani (najpogosteje v različni zelenjavi, kot je npr. zelena solata, špinača, cvetača, brokoli, brstični ohrovt in zelje) so folati prisotni v različnih naravnih oblikah, medtem ko se v prehranskih dopolnilih navadno uporabljajo v oksidirani in sintetični obliki, imenovani folna kislina.